Zinkplaat was 'n Afrikaanse rockgroep. Die groep is in 2002 in 'n koshuiskamer in Paul Roos Gimnasium deur Bertie Coetzee begin met Beer Adriaanse, Basson Laubscher en Beitel van der Merwe wat kort daarna aangesluit het. Dié groep het 'n EP, vier vollengte albums en sestien video's op MK (wat op die Top 10 lyste was) agter hulle naam. Hulle albums is al vir Tempo- sowel as Sama toekennings benoem. Hulle het al verskeie verskynings op televisie, radio-onderhoude, koerant- en tydskrifartikels en nasionale toere en feeste gemaak. Sommige hiervan is landwyd op televisie uitgesaai, soos Ubuntoer I & II, ses Avontoere, Splashy Fen, Aardklop, RAKA I & II, ensovoorts. Zinkplaat het in 2006 ‘n draai in Engeland gemaak en in 2009 teruggekeer daarheen vir die Immergroen-fees. Hul album Retrospekulasie is op 26 April 2013 in Wolseley bekendgestel. 2003: Karoo Poison 2006: Miskruier Gaan See Toe 2007: Musiek Uit Die Geraas 2009: Mooi Besoedeling 2013: Retrospekulasie "Lede van Zinkplaat vertel van 10 jaar se musiekmaak". LitNet. Geargiveer vanaf die oorspronklike op 12 Junie 2020.